Document ID: /roh_data/filtered/fineweb-2-filterrobots_roh.jsonl.gz/58113

La stad è el sin ils pegns e l'enviern sin las crestas-cot. Quest onn han ins pudì observar els auts sin il cunfin dal guaud pegns cun ils pizs tut mellens. Il chatsch da l'onn, quel che è anc fin e lom, setgava.
I na dat betg mintg'onn tuttina blers pigns che vegnan attatgads da quest Ruiner. Envierns fraids cun pauca naiv na surviva il Ruiner betg. Perencunter surviva el sut la naiv, sin la feglia da las crestas –cot.
Persunas inquietadas èn s'annunziadas
Tar l'uffizi da guaud da la Surselva èn pliras dumondas vegnidas da persunas inquietadas, ha ditg il manader da l'uffizi Urban Maissen. El ha pudì quietar la glieud. Ils pigns survivan questas attatgas sporadicas.
En l'entir chantun èn guauds stads pertutgads dal bulieu, di Urban Maissen. Da la regiun da Tavau, sur la Muntogna ed en Surselva hai da cas. En Surselva è quai stà a Mustér, Val Son Pieder, Sursaissa e Lumnezia, sco era sin l’alp da Schnaus.
Actualitad la saira 17:00